Številka: 110-8/2025-6209-2

Datum: 14. 5. 2025

Na podlagi 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – UPB, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) UPRAVNA ENOTA GROSUPLJE, Taborska cesta 1, 1290 Grosuplje, objavlja javni natečaj za zasedbo prostega uradniškega delovnega mesta

**SVETOVALEC** v Oddelku za okolje, prostor, kmetijstvo in gospodarstvo (šifra DM 68)

**za nedoločen čas, s polnim delovnim časom in 3-mesečnim poskusnim delom.**

Naloge uradniškega delovnega mesta se lahko opravljajo v treh zaporednih uradniških nazivih: svetovalec III, svetovalec II  in svetovalec I.

**Naloge delovnega mesta:**

* vodenje in odločanje v zahtevnih upravnih postopkih na I. stopnji s področja okolja, prostora in kmetijstva,
* samostojno oblikovanje manj zahtevnih gradiv s predlogi ukrepov,
* zbiranje, urejanje in priprava podatkov za oblikovanje zahtevnejših gradiv,
* opravljanje drugih upravnih nalog podobne zahtevnosti.

**Zaželeno** je, da kandidat pozna področje dela upravne enote, posebej postopke s področja okolja, prostora in kmetijstva, saj največji obseg del in nalog predstavlja vodenje upravnih postopkov s področja izdaje gradbenih in uporabnih dovoljenj ter izdaje odločb s področja prometa s kmetijskimi zemljišči. Izbrani kandidat bo moral pri delu dobro poznati in razumeti določila prostorske, gradbene in kmetijske zakonodaje, kakor tudi določila občinskih prostorskih aktov vseh treh občin, ki sodijo v območje Upravne enote Grosuplje. Delo svetovalca obsega tudi poslovanje s strankami.

**Kandidati, ki se bodo prijavili na to delovno mesto, morajo izpolnjevati naslednje pogoje:**

1. najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali

najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali

najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),

1. najmanj 7 mesecev delovnih izkušenj,
2. opravljen strokovni izpit iz upravnega postopka druge stopnje (če ga kandidat nima, ga lahko opravi naknadno),
3. opravljeno usposabljanje za imenovanje v naziv (če ga kandidat nima, ga lahko opravi naknadno),
4. znanje slovenskega jezika,
5. državljanstvo Republike Slovenije,
6. kandidat ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti in ne sme biti obsojen na nepogojno kazen zapora v trajanju več kot šest mesecev,
7. zoper kandidata ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del v organih javne uprave in drugih državnih organih na podobnih delovnih mestih za eno stopnjo nižje izobrazbe, razen pripravništva. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oz. magisterijem znanosti (prejšnjim) ali magisterij stroke (druge bolonjske stopnje). Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Pri izbranih kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka v skladu z 31. členom Zakona o splošnem upravnem postopku (Uradni list RS št. 24/06-UPB, 105/06-ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb), opraviti najkasneje v treh mesecih od sklenitve delovnega razmerja.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat v skladu z 89. členom Zakona o javnih uslužbencih obvezno usposabljanje opraviti najkasneje v enem letu od sklenitve delovnega razmerja.

**Prijava** mora biti **obvezno oddana na predpisanem obrazcu**, ki je sestavni del objave javnega natečaja. Prijava **mora vsebovati:**

1. Pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum zaključka izobraževanja ter ustanova, na kateri je bila izobrazba pridobljena.
2. Pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum (dan, mesec, leto) sklenitve in datum prenehanja delovnega razmerja pri posameznemu delodajalcu ter kratko opiše delo, ki ga je opravljal pri tem delodajalcu, z navedbo stopnje zahtevnosti delovnega mesta.
3. Pisno izjavo o izpolnjevanju pogoja opravljenega strokovnega izpita iz upravnega postopka.
4. Pisno izjavo o izpolnjevanju pogoja opravljenega obveznega usposabljanja za imenovanje v naziv.
5. Pisno izjavo kandidata, da je državljan Republike Slovenije, da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev ter da zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
6. Pisno izjavo, da za namen tega natečajnega postopka dovoljuje Upravni enoti Grosuplje pridobitev podatkov iz prejšnje točke tega odstavka iz uradne evidence.

Prijava naj vsebuje tudi **življenjepis**, v katerem naj kandidat poleg formalne izobrazbe navede tudi druga znanja in veščine, ki jih je pridobil, predvsem pa izpostavi izkušnje in znanja, ki mu bodo v pomoč pri delu na razpisanem delovnem področju.

Kandidati prijavo vložijo v pisni obliki na priloženem obrazcu »Vloga za zaposlitev«, ki jo pošljejo v zaprti ovojnici z označbo "**javni natečaj za uradniško DM svetovalec OOPKG**« na naslov: **Upravna enota Grosuplje, Taborska cesta 1, 1290 Grosuplje**, in sicer v roku **8 dni po objavi** na osrednjem spletnem mestu državne uprave Republike Slovenije https://www.gov.si/zbirke/delovna-mesta/. Za pisno obliko prijave se šteje tudi elektronska oblika, poslana na elektronski naslov **ue.grosuplje@gov.si**, pri čemer veljavnost prijave ni pogojena z elektronskim podpisom.

V izbirni postopek se bodo uvrstile popolne in pravočasno prispele prijave. V skladu z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list RS, št. 139/2006 in 104/2010) se v izbirni postopek ne bodo uvrstili kandidati, ki ne izpolnjujejo natečajnih pogojev.

Strokovno usposobljenost kandidatov se bo presojalo na podlagi pregleda vloge, lahko pa tudi s pomočjo drugih metod preverjanja strokovne usposobljenosti kandidatov, kot primeroma pisni preizkus ali razgovor.

Z izbranim kandidatom bo sklenjeno delovno razmerje za nedoločen čas, s polnim delovnim časom in trimesečnim poskusnim delom. Izbrani kandidat bo delo opravljal na delovnem mestu svetovalec v uradniškem nazivu svetovalec III, z možnostjo napredovanja v naziv svetovalec II in svetovalec I. Osnovna plača delovnega mesta svetovalec v uradniškem nazivu svetovalec III je razvrščena v 17. plačni razred (po trenutno veljavni plačni lestvici 1.642,77 eur bruto).

Izbrani kandidat bo delo opravljal v prostorih Upravne enote Grosuplje, Taborska cesta 1, 1290 Grosuplje oziroma v drugih uradnih prostorih Upravne enote Grosuplje.

Kandidati bodo o izbiri pisno obveščeni najkasneje v roku 60 dni po opravljeni izbiri. Obvestilo o končanem postopku javnega natečaja bo objavljeno na osrednjem spletnem portalu državne uprave Republike Slovenije https://www.gov.si/zbirke/delovna-mesta/.

Informacije o delovnem področju: Andrej Vivod, telefon 01/78 10 937

Informacije o izvedbi javne objave: Klavdija Hrovat, tel. št. 01/78 10 927

Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Pripravila:

Klavdija Hrovat Bojan Banfi

načelnik